Osvrt na kazališnu predstavu „Kakva majka, takva kći“

U Pučkom otvorenom učilištu u Slatini, 20. siječnja 2020., učenici 1. i 2. razreda Srednje škole Marka Marulića pogledali su kazališnu predstavu pod nazivom „Kakva majka, takva kći“. Tekst ove predstave poučnog i zanimljivog sadržaja napisala je Frana Marija Vranković, a režirao ju je Jasmin Novljaković. U predstavi su glumile Mia Krajcar i Mirta Zečević. 
Predstava govori o životu djevojčice Marije i njezine majke Josipe u 19. stoljeću. Na početku predstave se naglašava narušeni odnos između majke i kćeri. Marijin otac i njezina majka bili su u svađi. U predstavi se isticao majčin utjecaj na Marijin život. Majka je željela učiniti Mariju svojom kopijom. Marija je morala ispunjavati majčine želje zato što je majka mislila da je to najbolje za nju. Nije bilo bitno kako će se Marija osjećati. Također se može vidjeti da su se Marijini i majčini pogledi na svijet bitno razlikovali. Marija je oduvijek željela postati novinarka, ali majka ju je u tom sprječavala zato što je ona za nju htjela sve što ona nije napravila u svojoj mladosti. Ona u tome svemu nije vidjela koliko to Mariji zapravo šteti i koliko je to čini nesretnom, zbog čega je i na koncu Marija prekinula kontakt s njom. Marija je poslušala majku i ipak se odrekla svojih snova. Udala se za Mađara i otišla živjeti u Mađarsku. U međuvremenu, umrla je Dragica, Marijina sestra, koja je živjela sa ujakom koji je bio zaražen tuberkulozom, u to vrijeme neizlječivom bolešću. Majka i kći su se zadnji put vidjele na njezinom sprovodu. Nakon što je majka ponovno počela optuživati Mariju, posvađale su se i Marija je zauvijek napustila majku i počela živjeti svoj život. Nastavila se baviti novinarstvom i književnošću. 
[bookmark: _GoBack]Predstava mi se svidjela. Glumice su, po mom mišljenju, odradile svoj posao do savršenstva. Naročito mi se svidjela scenografija i kostimografija koja se često mijenjala tijekom predstave. Shvatio sam da i u današnje vrijeme neki roditelji žale za onime što nisu napravili u svojoj mladosti, te vrše pritisak na svoju djecu, da oni to učine. Također sam shvatio veliku važnost odnosa majke i kćeri, a to je i ujedno srž predstave. Predstavu bih preporučio svima jer je poučna i zanimljiva. Uživati će u izvrsnoj izvedbi i temi koja je prikladna za sve generacije.

